Olga Rupcova
Olga Nikolajevna Rupcova (ruski: О́льга Никола́евна Рубцо́ва) bila je sovjetska šahistica i četvrta svjetska prvakinja. Također je 4 puta bila prvakinja Sovjetskog saveza (1927, 1931, 1937, 1948), a na Svjetskom prvenstvu za žene 1949/50. bila je druga, bod iza Ljudmile Rudenko. Šest godina kasnije osvojila je i ovu titulu, završivši ispred Rudenko i Jelisavete Bikove, koja joj je 1958. preotela titulu. Godine 1957. u Emmenu s ekipnom kolegicom Kirom Zvorikinom osvojila je Prvu žensku šahovsku olimpijadu. Rupcova je igrala i dopisni šah i 1972. postala je prva svjetska prvakinja u ovoj vrsti šaha. Na iduća dva prvenstva bila je druga (izgubila od Lore Jakovljeve u razigravanju) i peta. Do danas je jedini igrač, i u muškoj i u ženskoj konkurenciji, koji je postao svjetski prvak i u običnom i u dopisnom šahu.